Չեմ կարծում, որովհետև ազդակներն ուրիշ են, և աշխարհում տեղի ունեցող պրոցեսները ևս այլ են, դրա համար մենք չենք կարող նախադեպերով փորձել այսօր հասկանալ, թե ինչ կարող է լինել կամ չլինել։ Մասնագետների մեծամասնությունն էլ է գրում, որ Թուրքիայի առաջարկները դժվար թե տեղ հասնեն, արդեն այն ժամանակները չեն։ Իրենք էլ են հիշում, թե ինչ է տեղի ունեցել 1919-21 թվականներին, ու փորձում են հասկանալ, թե ինչ կարող է լինել։Աշխարհում շատ էական բաներ են կատարվել. նախ, քրդական խնդրի ակտուալացման հետևում, բնական է, ուժեր են կանգնած, բոլորն էլ հասկանում են ԱՄՆ-ի մոտեցումները, նաև Իսրայելն է այնտեղ, պարզ չէ Ռուսաստանի բուն շահերը որոնք են այդ հարցերում։ Այս ամենը շատ բարդ իրավիճակում է դրել մեր երկու հարևաններին՝ Թուրքիային և Իրանին։ Ունենալով մեծ խնդիրներ ԱՄՆ-ի հետ՝ այդ երկրները հասկացել են, որ ինչ-որ ռումբ է դրվել իրենց տակ, և իզուր չի, որ քաղաքական եռանկյունու տպավորություն է ստեղծվում՝ Ռուսաստան-Թուրքիա-Իրան կտրվածքով։ Այսինքն՝ Թուրքիան և Իրանն անմիջապես դիմեցին Ռուսաստանին այն հույսով, որ առնվազն Ռուսաստանը որևէ կերպ չի աջակցի քրդական գործոնին։ Այստեղ է, որ լրիվ նոր իրավիճակ է ստեղծվել, այսինքն՝ ոչ թե ուժեղացել են այդ երկրները, այլ թուլացել են, և թուլացել են շատ անհասկանալի և հզոր քրդական գործոնի ազդեցության տակ։ Դրա համար փորձում են միասնական ինչ-որ ծրագրեր մշակել, որ Ռուսաստանը պաշտպանի իրենց շահերը։ Ռուսաստանն էլ, բնական է, օգտվում է այդ ամենից։Մյուս կողմից, մենք լավ գիտենք Թուրքիայի բնավորությունը, որը միշտ դիմում է նախապայմանների առաջ քաշմանը։ Դրա համար հիմա լրիվ այլ իրավիճակ է ստեղծվել, ու հնարավոր չէ պատմական նախադեպերով հասկանալ ու բացատրել այս իրավիճակն ու ընթացող գործընթացները։ Մի կողմից Բաքու-Թբիլիսի-Կարս երկաթգիծը մեծ հաջողություն է Թուրքիայի և Ադրբեջանի համար, մյուս կողմից Հայաստանի քթի տակ վերցնել դնել երկաթուղի ու ասել՝ դու այստեղ ոչ մի իրավունքներ չունես, միամտություն է։ Շատ ավելի խելացի կլիներ, որ անմիջապես Հայաստանին էլ հրավիրեին և հետագայի համար որևէ պրոբլեմ չստեղծեին։ Բայց դե թուրքական մտածողությունը նման բաներ չի հասկանում ու չի հանդուրժում։ Նրանք սիրում են ուժի դիրքերից խոսել և հույս ունեն, որ ամեն ինչ կգնա իրենց ուզածով, բոլորը կգան ու իրենց պայմանները կընդունեն։